gentaiscool/nusaparagraph_topic huggingface dataset:
Lamun urang hayang asup di gawe jadi pagawe kantoran syarat utamana urang kudu bisa komunikasi anu hade, etateh di perlukun pisan kusaba urang lamun di kantor pasti butuh komunkasi jeung batur.  Dina dunya pagawean, komunikasi mangrupa unsur anu penting pisan pikeun ngaronjatkeun motivasi diri dina pagawean. Komunikasi anu alus bisa mangaruhan hiji jalma pikeun leuwih aktif di tempat gawe salian ti eta lamun urang di gawe kantoran urang teh kan moal bisa di gawe sorangan, urang pasti butuh batur keur kerja sama boh tina babaturan anu posisi na sarua atawa beda beda posisi, kusabab posisi pagawean di kantor sarua penting na jeung saling kahubung hiji jeung anu sejena.

Topic: business
Dina ngajalani kahirupan teh urang teu apal naon nu bakal kajadian ka hareupna. Sagala hal dina kahirupan teh teu bisa diprediksi sabab geus aya alur caritana sorangan. Mantakna, dina ngajalani kahirupan teh kudu nyiapkeun sagala hal kalayan hade, supaya bisa diusahakeun jeung hasilna sasuai jeung kahayang. Kitu oge dina ngajalani proses kahirupan teh kedah pisan nyiapkeun dana darurat. Mun geus boga tabungan dana darurat mah minimal gaduh cecepengan jeung masa darurat atawa masa sulit, jadi teu kudu unjam-injeum ka mana daek. Yuk biasakeun nabung jeung dana darurat supaya teu kateteran mun aya kajadian teu terduga teh, oge supaya teu nginjeum duit ka batur!

Topic: slice of life
Siswa didorong pikeun ilubiung dina kagiatan ekstrakurikuler olah raga di sakola sabab loba mangpaat anu dipiharep tina kagiatan ieu. Kagiatan olah raga ekstrakurikuler di sakola ngabantuan siswa pikeun aktip sarta rutin olah raga. Ieu tiasa ningkatkeun kasehatan fisik sareng ngabantosan nyegah panyakit anu aya hubunganana sareng gaya hirup anu teu sehat. Kagiatan olah raga ekstrakurikuler di sakola ngamungkinkeun siswa diajar sarta ngamekarkeun kaahlian dina olahraga nu tangtu, kayaning baseball, basket, atawa futsal. Murid tiasa diajar teknik dasar sareng ningkatkeun kaahlianna kalayan latihan rutin. Ku ilubiung dina kagiatan ekstrakurikuler olah raga, siswa bisa leuwih percaya diri jeung mekarkeun rasa percaya diri dina bersaing atawa bersaing jeung jalma sejen.

Topic: sports
Buah-buahan teh salah sahiji sumber serat makanan nu alus pisan jang awak. Mangpaat dahar buah unggal poe bisa mantuan ngajaga kasehatan usus, nyegah kabebeng, jeung masalah padaharan. Kabiasaan dahar asupan gede serat oge bisa ngurangan resiko kanker usus. Salian ngajaga kasehatan padaharan, dahar kadaharan berserat oge ngabantuan nurunkeun kadar kolesterol jahat di jero awak. Alasan dahar buah unggal poe nyaeta bisa ngajaga beurat awak. Buah kaasup rendah lemak jeung kalori. Asalkeun, henteu dikonsumsi dina bentuk kiripik, gorengan, atawa di jus anu ditambahan ku gula. Buah oge loba asupan nu gede vitamin jeung mineral. Sababaraha nutrisi nu penting dina buah-buahan di antarana vitamin A, B, B1, B6, C, jeung kalium.

Topic: food & beverages
Make robot sapu jang ngaberesihkeun tangtuna leuwih hemat tanaga jeung waktu, sabab robot sapu ngagunakeun teknologi navigasi jeung teknologi vacuum salaku sistem nu ngajalankeun fungsina. Urang cukup neundeunna dina lantai, tuluy robot ieu bakal gerak jang ngaberesihan lantai tina kakebul. Hal ieu bakal ngahemat pisan tanaga jeung waktu. Urang oge jadi bisa ngagawean pagawean sejen. Sababaraha robot sapu oge geus dirojong fitur nu bisa dikontrol ngaliwatan smartphone. Salian ti eta, nu leuwih alusna tina robot sapu teh nyaeta geus mibogaan kamampuan jang ngecas sacara otomatis jeung balik deui gawe luyu jeung pengaturan. Tuluy bisa diatur oge jadwal robot jang ngaberesihkeun imah. Ku kituna teu kudu deui hariwang imah bakal kotor pas urang indit-inditan, sabab robot bakal gawe sacara otomatis.

Topic: technology
Nginum cai embun nu aya di daun. Embun biasana aya pas keur isuk-isuk, kumpulkeun embun ku cara ngusap kaen nu beresih ka daun. Tuluy cokot wadah jeung peureut kaen eta. Cara ieu emang butuh kasabaran jeung waktu. Jeung kudu diinget, ulah nyokot embun dina tangkal anu aya racun atawa di tempat anu lungkawing, kudu diutamakeun kasalametan. Gunakeun plastik jang ngarangkap cai di tatangkalan, cara ieu urang cukup teangan tangkal anu teu luhur teuing, cokot daun tuluy asupkeun kana plastik, tuluy talikeun bagian juruna. Tangkal ngahasilkeun cai tina proses transpirasi di isuk nepikeun ka sore. Kudu dimangpaatkeun momen ieu ulah nepikeun kaliwat.

Topic: slice of life
Puncak adalah nama sebuah daerah wisata pegunungan yang termasuk ke dalam wilayah Kabupaten Bogor dan Kabupaten Cianjur. Daerah ini sudah sangat terkenal baik bagi wisatawan domestik maupun wisatawan mancanegara. Daerah ini dikenal sebagai tempat peristirahatan penduduk kota Jakarta dan sebagai daerah perkebunan teh yang dibangun oleh pemerintah kolonial Belanda yang kini merupakan Perkebunan Teh milik PT Perkebunan Nusantara VIII Gunung Mas. Keindahan daerah ini memukau Presiden Soekarno, sehingga ia membangun sebuah restoran untuk menikmati keindahan alam Puncak, yang kemudian diberi nama Restoran Riung Gunung. Selain itu, terdapat juga tempat-tempat rekreasi dan. agrowisata yang indah, antara lain Perkebunan Teh Gunung Mas dan Gantole (Paralayang).Di daerah Puncak juga terdapat berbagai tempat wisata menarik diantaranya Taman Safari, Kebun Bunga, dan terdapat sebuah Masjid yang indah dengan arsitektur yang khas dan sederhana yaitu Masjid Atta'awun. Di daerah ini juga terdapat banyak sekali villa-villa dan hotel yang dimiliki oleh warga sekitar untuk tempat beristirahatnya pengunjung.

Topic: leisures
Dina ngalaksanakeun kawajiban ibadah ka Gusti Nu Maha Suci, butuh nu ngarana tempat atawa imah ibadah anu diwangun  pikeun nyukupan kabutuhan spiritual umat beragama. Tujuanana pikeun ningkatkeun kahirupan spiritual para penganut agama ieu, jeung bisa jadi tempat komunikasi sosial tur diskusi dina kagiatan kagiatan hade. Loba organisasi organisasianu di jieun terus mere loba mangfaat masarakat nu di imah ibadah. Sabagé fasilitas penting, tempat ibadah téh jadi prioritas utama sangkan kanyamanan masarakat dina ibadahna terjamin. Imah ibadah mangrupa sarana kaagamaan anu penting pikeun pemeluk agama di hiji tempat. Salian ti fungsina salaku simbol ayana umat beragama. Indonesia ngabebaskeun masakaratna meluk agama naon wae, jadi aya loba tempat imbdah ti sagala agama anu boga maknana masing masing.

Topic: religion
Kadaharan khas daerah kaasup salah sahiji kabeungharan kebudayaan Indonesia nu kudu dimumule. Ku diajar ngeunaan kadaharan daerah bakal mantuan ngamumule kabudayaan bangsa Indonesia. Sabab loba mangpaat diajar kadaharan daerah, di antarana bisa leuwih ngahargaan kabudayaan bangsa Indonesia jeung ngamumulena. Oge bisa nambahan elmu ngeunaan kadaharan oge rasana. Ditambah bisa ningkatkeun rasa nasionalisme jeung reueus jadi rahayat Indonesia. Contona bisa ngawanohkeun kadaharan khas daerah ieu ku cara nyieunna babarengan. Emang riweuh, tapi dina masak babarengan jeung kolot bakal aya rasa deukeut jeung bisa belajar loba hal. Kumaha wae ge cara diajar nu alus teh nya ku mere kasempetan ngalakukeun eta. Lamun geus dikuasai jeung bisa nyieunna tangtuna bakal aya reueus.

Topic: culture & heritage
Salah sahiji pataungeun nu jadi favorit mahasiswa di daerah Dramaga nyaeta Chick n Tea. Resto ieu ngaical hayam goreng, lauk dori, sareng minuman pokokna kagolong restoran cepat saji. Resto ieu jadi favorit mahasiswa kusabab  menu na nu rupa-rupi sareng pangaos nu kahontal. Ti mimiti harga Rp15.000 konsumen tiasa menangkeun sakeureut hayam, sakeupeul sangu, sareng teh manis ditambih ku sambel cocoleun. Outletna nu seueur ngagampilkeun oge upami bade mesen atau meuli patuangeun di ieu resto. Nanging kirang direkomendasikeun upami dahar ditempat mah kusabab biasana outletna leutik sareng sueuer ku nu meuli. Teras teu unggal outlet nyayogikeun tempat parkir janten lewih direkomendasikeun meuli online lewat aplikasi.

Topic: food & beverages
Jeruk teh salah sahiji buah nu seueur manfaatna, sapertos sumber vitamin. Vitamin nu seueur dikandung di jeruk teh nyaeta vitamin C. Vitamin C ngagaduhan kagunaan kanggo nurunkeun radikal bebas diawak. Radikal bebas teh biasana muncul ti pola hidup nu teu sihat, sapertos ngarokok tur lingkungan nu berpolusi. Vitamin C oge tiasa ngabantu ngabenerkeun jaringan awak nu rusak sapertos sariawan atawa radang. Salian seueur ku vitamin C, jeruk oge rendah karbohidrat nanging kandungan seratna seueur. Kandungan serat nu seueur alus kana ngalancarkeun pencernaan. Salian didahar langsung, jeruk tiasa oge dijieun jus atawa salad buah janten arurang teu bosen upami ngadahar ieu buah.

Topic: food & beverages
Aya hiji tempat nu tiasa dijadikeun spot sunrise caket ti Kota Bandung, namina nyaeta Tebing Keraton. Tempat ieu teh aya na di Dago Pakar kira-kira jarakna 45 menit ti Kota Bandung upami numpak motor. Akses ka tempat ieu kasebat gampil kusabab caket jeung kota sareng saleresna caket imah penduduk. Perjalanan upami nuju ka tempat ieu teh lolobana mah kebon-kebon sareng imah wargi, nanging upami tos nepi Tebing Keraton na pamandanganna endah pisan. Ti tempat ieu arurang tiasa ningali sun rise ti luhureun Kota Bandung nu dikurilingan ku gunung-gunung kapur. Upami dongkap ka tempat ieu wayahna kudu dongkap isuk-isuk kusabab sok rame ku jalmi komo mun poe libur sapertos weekend.

Topic: leisures
Kanggo wargi Bali boh pamarentah desa boh pamarentah propinsi ngayakeun upacara ngaben masal anu ditujukeun pikeun kulawarga anu kirang mampu sangkan awak karuhunna bisa disucikeun atawa dibersihkeun luyu jeung ajaran agama Hindu. Ku kituna, Upacara Ngaben moal salawasna dilaksanakeun sarta teu bisa diprediksi. Tujuan tina upacara Ngaben nyaeta pikeun ngagancangkeun Ragha Sarira sangkan balik deui ka asal-usulna, nyaeta panca alam maha buthadi jeung supaya atma bisa gancang indit ka alam Pitra. Dasar filosofis Ngaben sacara umum nyaeta lima sradha atanapi lima kerangka dasar agama Hindu, nyaéta Brahman, Atman, Karmaphala, Samsara jeung Moksha. Ngaben sacara husus dilaksanakeun sabab mangrupa wujud rasa kanyaah ka karuhun jeung bakti anak ka kolotna.

Topic: religion
Olah raga ibarat investasi, hasilna moal langsung katingali, utamana mun keur ngora, tapi pikeun jalma anu geus siga kuring (Sensei mah umurna pertengahan 40-an), anjeun bakal nempo mangpaat olahraga, nu paling basajan nyaéta. najan loba dahar mah tetep ngan beuratna ngan naek 1-2 kilo tuluy turun deui sakilo; basa sakelas kuring mimiti asup ka rumah sakit kusabab koléstérol, asam urat malah aya anu kaserang diabetes, memang aya panyakit anu kadang-kadang teu tiasa dihindari sapertos kanker, tapi dugi ka ayeuna kuring ngan ukur nginum obat demam-flu-batuk. Otot mah kudu dilatih jeung dibiasakeun obah,teu resep olah raga,tapi da sehat,kusabab baheula mah sagalana sorangan,jadi maksa kuring pindah,contona beberesih 2 imah jeung nyeuseuh sorangan. mobil, repairing imah sorangan, geus hasil mawa kuring kaliwat umur kuring sirah 6 sarta tetep cageur.

Topic: sports
Lagu-lagu daerah miboga lirik numutkeun basa daerah anu bersangkutan jeung bernuansa kearifan lokal. Lagu-lagu tradisional mindeng ditembangkeun sacara individu atawa dibarengan ku tradisi di wewengkon eta. Henteu ngan kitu aya sababaraha lagu daerah anu geus kasohor kusaba sering asup dina tv jeung di jadikeun laku barudak,Urang salak warga indonesia kudu wajib ngamumule lagu daerah na, sanajan heunteu kabeh kusabab loba teing tapi sahenteuna lagu daenah dina wewengkon sorangan ku apal yen teu ngerakeun teuing. Urang teh kudu na reueus yen budaya jeung kasenian indonesia teh loba pisan eta teh pikeun bekel anak incu urang kahareup na sangakn bisa keneh tetep apal jeung milu bagga miboga bangsa anu gede jeung loba kasenian di unggal provinsi dina unggal wewengkona. 

Topic: culture & heritage
Yogyakarta mangrupakeun daerah wisata no 2 nu terkenal jeung loba di kunjungi saenggeus bali. Di yogta loba tempat wisata nu bisa di datangan ti tempat wisata sejarah saperti candi borobudur, candro prambanan heung babaraha museum saperi museum pintar taman baca jeung sajabana.Yogya oge boga karajinan sentra batik nu terkenal, urang bisa ningali proses nagajieun batik ti nyirun pola nepi ka ngabatik make canting jeung malam. Soal masakan atawa dahareun yogya oge salah sahiji harta karun loba dahareun enak jeung  murah didieu, harga harga dahareun di yogya sabab nyesuaikeun kanu meuli rata rata mahasiswa. Sebutan kota pelajar emang bener bener cocok keur yogya. 

Topic: leisures
Cara nyeuseuh di mesin cuci dua tabung. Nu kahiji asupkeun pakean ka jero mesin cuci. Biasana tabung jang nyeuseuh mibogaan ukuran saeutik leuwih gede tina tabung jang ngagaringkeun. Nu kadua eusian tabung jang nyeuseuh ku cai nu sacukupna. Nu katilu tambahkeun detergen, bisa oge tambahkeun pelembut atawa jang nyeungitkeun pakean. Nu kaopat gunakeun siklus nyeuseuh saluyu jeung jenis pakean nu keur di seuseuh. Nu kalima mun geus beres kaluarkeun cai tina tabung. Nu kagenep eusian deui tabung jang nyeuseuh ku cai nu beresih. Nu katujuh pindahkeun pakean nu geus rengse di beresihkeun ka jero tabung jang ngagaringkeun. Nu terakhir tinggal kaluarkeun pakean tuluy poe di handap panon poe.

Topic: technology
Salah sahiji tradisi wajib jang katurunan Jawa nyaeta Tedak Sinten. Tradisi ieu dilaksanakeun mun orok geus nincak usia tujuh bulan. Tahapan upacarana nyaeta nu kahiji aya nincak jadah tujuh warna. Jadi, si orok teh sukuna ditincakkeun kana jadah tujuh warna. Nu kadua nyaeta naek tagga tina tiwu, tujuanna supaya bisa gigih dina ngagapai cita-cita. Nu katilu nyaeta turun tina tangga jang leumpang dina pasir. Nu kaopat nyaeta asup kana jero kurung, tujuanna supaya bisa hirup di masyarakat luas kalayan bisa nyasuaikeun diri. Nu kalima nyaeta nyebar undhik-undhik, atawa nyawer acis logam jeung beas nu diwarnaan rupa-rupa. Nu kagenep nyaeta diibakan ku cai siraman kembang setaman. Tuluy nu teakhir nyaeta dipakean acuk nu sae.

Topic: culture & heritage
Hiji poe pas kuring nuju istirahat di imah, abdi kagandengan ku sora tatanggi anu keur paguntreng. Asalna mah abdi teu pati paduli, tapi beuki lila beuki gandeng. Abdi panasaran pisan aya naon, lantaran panasaran abdi langsung ningal ka luar. Epekteh di luar aya ibu-ibu anu nuju paguntreng, ceunah mah pedah barudakna aya nu nyandak duit gaduh rerencanganna, lantaran teu tarima, mamahna ieu langsung nyeseulan budak anu nyandak duit, epekteh teu lila mamahna nu nyandak duit eta teu tarima budakna diseuseulan ku batur. Manehna teu apal masalahna kumaha jadi weh kalahkah paguntreng di hareupeun imah ditingal ku seeur pisan tatanggi anu sanes. 

Topic: slice of life
Oleh-oleh anu paling kasohor di Garut nyaeta dodol. Dodol aya seeur pisan jenisna, tapi sadayana gaduh proses nyieun anu sarua.Kahiji, panas cai dina panci nepi ka kulub, lajeng nambahkeun gula jeung uyah kana cai nu ngagolak, aduk nepi ka gula larut. Salajengna, tambahkeun tipung beas jeung aci jagong kana cai, aduk nepi ka rata. Tambahkeun santan, aduk nepi ka sadayana rata. Tambahkeun bumbu bari diaduk nepi ka rata. Masak nepi ka adonan heuras tur robah warna ka warna emas. Angkat jeung tuang campuran kana loyang anu tos diolesan minyak. Pipihkeun adonan tinggalkeun pikeun sababaraha jam sina teuas. Potong dodol nurutkeun ukuran anu dipikahoyong.

Topic: culture & heritage
Naha robot bakal ngagentos sadaya padamelan manusa ka hareup? aya babaraha [enda[at ti ahli jeung Kemenpan RB
Jawaban kana patarosan éta paling dipikaresep enya. Upamana waé para PNS. Tapi, ieu diwatesan ku tugas administrasi anu saméméhna dipigawé sacara manual ku staf PNS. Ieu hadé ngomong salaku mindahkeun peran ti ngagantian peran. Staf PNS anu biasana ngalakukeun pagawéan administrasi sacara manual tiasa ngalih ka tugas-tugas tambihan anu langkung ageung anu tiasa masihan kauntungan anu langkung luhur pikeun organisasina, anu henteu tiasa dilakukeun ku bot calakan. Bot calakan tiasa disewa pikeun ngalakukeun padamelan manual ku cara anu langkung gancang sareng langkung gampang, dimana staf manusa tiasa difokuskeun hal-hal sanés. .

Topic: technology
Nilik kana babandingan jumlah pangusaha di nagara maju jeung jumlah pangusaha di Indonesia teh, wajar wae upami laju pertumbuhan ekonomi di Indonesia teh masih keneh laun. Ku kituna, perlu ditanamkeun sumanget wirausaha ti leuleutik di masarakat Indonesia hususna generasi ngora. Lamun ditilik tina aspek ekonomi, populasi Indonésia ayeuna teu sabanding jeung kasempetan gawe anu aya. Hayu urang Wiraswasta. Satemenna upama nilik kana kewirausahaan, siga wirausaha urang kudu jadi individu anu wani nanggung resiko di tengah-tengah kaayaan anu "nyaman" ayeuna nuju aya parobahan. Generasi ngora salaku Generasi nu tiasa ngarobah kudu dibimbing ti leuleutik pikeun mekarkeun kapamingpinanana, hususna dina widang wirausaha.

Topic: business
Liburan ka kampung halaman sareng kulawarga nyaeta perjalanan atanapi angkat ka tempat asal atanapi angkatna hiji jalma sareng kulawargana nganjangan tempat asal kalahiran. Biasana, jalma-jalma pada liburan ka kampung halaman sareng kulawargana pikeun ngariung sareng kulawargana anu cicing di eta tempat, atanapi nganjang ka tempat-tempat bersejarah atanapi ngaraosan suasana padesaan anu sepi tur jauh tina bising kota. Nalika liburan ka kampung halaman, biasana jalma-jalma bakal nyeepkeun waktos sareng kulawargana, ngobrol, ulin, sareng ngariung di bumi atanapi di tempat-tempat anu terkenal di kampung halamanna. Liburan ka kampung halaman sareng kulawarga oge mangrupikeun kasempetan anu sae pikeun ngajak murangkalih atanapi incu-incu pikeun langkung kenal sareng kulawarga anu sepuhna, sareng tiasa terang ngeunaan budaya sareng tradisi kulawarga.

Topic: leisures
Salah sahiji hayam geprek karesep kami nyaeta hayam geprek bebas. Hampir unggal poe kai meulia wae hayam geprek bebas. Rasana ngeunah pisan, terus lada na oge bisa sakahayang urang. Biasana kami mah mesen nu lima belas cabe. Seuhah pisan pokok na mah mantak cenghar. Kami biasa meuli haa geprek bebas di outlet nu aya di Jatinangor. Mun keur iinditan ka daerah kampus sejen ge kami mah sok neangan na pasti geprek bebas. Hayam geprek na gede pisan, mantak wareg soranganeun mah. Kami biasana ngadahar hayam geprek bebas dibungkus jang didahar di kostan. Saenggeus nuang geprek bebas, biasana kami nginum susu bodas supaya ladana bisa luntur.

Topic: food & beverages
Lagu daerah ngusung tema nu rupa-rupa, misalna ieu hiji lagu nu ngusung tema unik nyaeta ngeunaan dahareun. Judul laguna nyaeta Peuyeum Bandung. Lagu ieu teh mangrupakeun lagu daerah Jawa Barat. Lagu Peuyeum Bandung diciptakeun ku Sambas Mangundikarta, saorang seniman asal Bandung. Lagu ieu dipopulerkeun ku penyanyi taun 80-an nyaeta Nining Meida. Lagu ieu nyaritakeun hiji kadaharan khas Bandung nu jadi kaseneng masyarakat, nyaeta peuyeum sampeu. Peuyeum sampeu atawa tape di Bandung katelah sabab rasana nu amis jeung bentukna nu ngagelempeng weuteuh. Kadaharan ieu teh kawentar kamana-mana. Ku kituna, diciptakeun lah lagu ngeunaan ieu dahareun nu kacida populerna ti baheula nepi ka ayeuna.

Topic: culture & heritage
Loba dahareun nu ku urang pikaresep. Utamana dahareun nu aya kuah na nu ku urang paling pikaresep teh. Salah sahijina nyaeta Mie Bakso. Tapi eta oge teu kabeh mie bakso, urang leuwih resep mie bakso China, anu bakso na teh laleutik lain nu garede. Pernah saberes renang, jeung kaayaan hujan ngaririncik urang ka salah sahiji mie bakso anu aya di Jalan Veteran, ngaranna Mie Bakso Campur Bungsu, tapi urang biasana sok nyebut mie bakso lobak. Geus biasa pesen anu jumbo, padahal mah nu jumbo euweuh dina menu. Ngan urang ngahaja sok pesenna nu jumbo. Tukang mie na oge geus apaleun.

Topic: food & beverages
Imah adat Mbaru Niang mibanda struktur tihang utama dijieunna tina kai worok, papan lantai dijieunna tina kai Medan, sedengkeun balok wangunan imahna maké kai Uwu. Pigura hateup imah dijieunna tina awi, aya nu dijieun tina kai ukuran 1 cm, nyaéta kai kentil. Prosés ngawangun imah PSK ieu dimimitian ku nempatkeun tihang utama di lantai dasar anu diasupkeun kira-kira 1,50 nepi ka 2,00 méter kana taneuh. Sangkan tihang utama henteu gancang ruksak, tihang ieu ditutupan ku serat lontar. Lantai dasar imah ieu wangunna siga panggung, jangkungna kira-kira 1,20 m ti tingkat taneuh. Lantaran langka jeung unikna, imah adat Mbaru Niang dilélér ku UNESCO Asia-Pacific Awards for Cultural Heritage Conservation. Ieu pangajén pangluhurna dina widang konservasi cagar budaya taun 2012.

Topic: culture & heritage
Cabe salah sahiji bahan nu biasa dianggo di masakan Indonesia. Saleresna cabe teh kagolong ka buah kusabab asalna tina kembang nanging masarakat lewih apal ari cabe teh sayuran. Tangkal cabe teh rupi-rupi jangkungna aya nu ngan 30 cm-an aya oge nu nika 1 meter. Umumna tangkalna warna hejo, batangna leutik, sareng daun na hejo menyirip. Kembang cabe teh warnana bodas bersih ari cabe ngorana warna hejo ngora, beureum upami cabena tos kolot tur siap dipanen. Aya oge cabe nu warnana hejo kasebutna cabe hejo tergantung jenis-jenisna. Melak cabe teh lumayan hese kusabab gampil kaserang panyawat atanapi gagal panen. Kusabab eta cabe biasana sok awis upami diical. 

Topic: food & beverages
Kareta api minangka sarana transportasi wisata kantos janten salah sahiji pilihan utama wisatawan. Kareta nawiskeun kanyamanan sareng kaamanan anu teu aya tandinganana. Sajaba ti eta, kareta oge bisa jadi cara efisien pikeun ngahontal tujuan wisata. Kareta oge gaduh seueur kaunggulan dibandingkeun alat transportasi anu sanes. Panumpang tiasa ngarasakeun perjalanan tanpa kudu nyanghareupan macet atawa gangguan lianna. Sajaba ti eta, lamun numpak kareta panumpang tiasa gancang nepi ka tujuan. Kareta oge gaduh sistem kaamanan anu canggih pikeun ngajagi panumpang. Sistem ieu diantarana CCTV, deteksi bahaya, sareng sistem kaamanan anu sanesna. Kareta oge nyadiakeun korsi anu nyaman sareng kabin anu beresih. Hal ieu ngajadikeun panumpang ngarasa aman sareng nyaman salami perjalanan.

Topic: leisures
Dina ngalakukeun olahraga air, aya hiji alat nu jadi hal wajib dipake salama ngalaksanakeun olahraga, nyaeta pelampung. Olahraga air kaitung gede resikona sabab nepi ka ayeuna ge jadi penyumbang kasus tenggelam paling loba. Kasus tenggelam ieu teh rata-rata disebabkeun karena emang lalai kana aspek kasalamatan, nyaeta teu make pelampung. Padahal, dina SOP ngarung cai teh kudu jeung wajib pisan make pelampung supaya bisa ngaminimalisir tingkat kacilakaan. Jadi, samemeh ngalakukeun olahraga air, urang kudu paham heula kana SOP jeung resikona, ulah nepi ka asal wae. Tuluy urang ge kudu paham kana palampung. Yuk urang pake palampung mun keur pengarungan olahraga cai!

Topic: sports
Sangkuriang mangrupa salah sahiji judul folklor atawa carita rahayat anu asalna ti Jawa Barat. Carita Sangkuriang mangrupa legenda anu patali jeung Gunung Tangkuban Perahu. Dina dongeng Sangkuriang aya pesan moral anu tiasa dijadikeun pedoman di masarakat. Carita utama dina ieu carita nyaeta gagalna usaha Sangkuriang pikeun ngawin Dayang Sumbi. Usaha Sangkuriang kedah gagal sabab anjeunna sareng Dayang Sumbi mangrupakeun indung sareng budakna. Nurutkeun norma jeung aturan di masarakat nu lumaku, kawin jeung indung sorangan teh dilarang. Dayang Sumbi asalna nikah jeung anjing anu ngarana Tumang teras ngalahirkeun budak nyeta Sangkuriang. Sangkuriang bogoh ka Dayang Sumbi saatos manehna diusir ti imahna.

Topic: culture & heritage
Saketika kuring inget kana pangalaman kuring waktu miluan Pengabdian Masyarakat UKM. Salasahiji kagiatan rutin UKM nya éta ngayakeun ngaji di gigireun Kali Code ti jam 4 nepi ka jam 6 sore. Réa pisan barudak SD nu datang ménta pangajarkeun. Urang mantuan aranjeunna hiji guru per budak. Tapi ku sabab loba, biasana maranehna geus nyirian salah sahiji guru jeung engke diajar. Salain éta, kuring ngabimbing barudak anu ngalakukeun PR pikeun matematika, IPA, Inggris sareng mata pelajaran sanés upami tiasa. Hiji poe, budak kelas 2 nyampeurkeun ka kuring mawa buku pelajaran, buku tulis jeung patlot sarta buku iqra. Kuring ngarasa barudak di tepi Kali Code teh boga sumanget anu luar biasa.

Topic: religion
Sakumaha anjeun parantos terang, gas mangrupikeun énergi anu teu tiasa dianyari sareng tiasa béak di hareup. Samentara éta, listrik nyaéta énergi anu bisa dihasilkeun sacara terus-terusan ngaliwatan PLTA, PLTA, jeung sumber listrik lianna. Ku alatan éta, lamun ngagunakeun kompor listrik, anjeun milu dina aksi nyimpen suluh fosil. Tah, éta babandingan antara pamakéan kompor listrik jeung kompor gas. Dina hal pamakéan, pamakéan kompor listrik leuwih murah batan kompor gas. Nanging, anu kedah diperhatoskeun nyaéta ngagaleuh kompor listrik rada langkung mahal tibatan kompor gas. Harga kompor gas sahandapeun Rp 1 juta sedengkeun kanggo kompor listrik saluhureun Rp 1 juta. Ieu anu nyababkeun harga kompor listrik sigana mahal dina mimitina. Sanajan dina hal kaamanan sarta kagenah, kompor listrik bisa disebutkeun unggul. Mudah-mudahan tiasa ngabantosan dina milih sareng nangtukeun kompor listrik atanapi gas.

Topic: food & beverages
Ku nyadar yén stress pasti bakal datang jeung ngalakukeun pangalusna kami (di earnest) pikeun nutup sagala liang mungkin pikeun stress dina mangsa nu bakal datang.

Ku nyadar yén urang geus ngalakukeun pangalusna kami, urang bakal pasrah, ngarasakeun, sarta leuwih difokuskeun gawé, tinimbang mikir ngeunaan stress nu keur atawa bakal lumangsung.

Trik sejen nyaeta ngabagi pikiran kana kompartemen, input misah nu nyieun stress dina kompartemen béda jeung kompartemen nu dipaké pikeun digawé, contona, tetep fokus kana pagawean pesenan customer sanajan geus aya kutuk sabab pesenan telat, ngan. misahkeun saluran input heula, Contona.

Ieu ogé calms kami handap, sabab kami nyaho yén kami geus dipigawé pangalusna kami sarta aya loba hal anu urang teu bisa ngadalikeun, tapi tangtu input konstruktif kudu narima bari urang disaring tina hinaan saméméhna pikeun prosés hadé.

Topic: slice of life
Kentang mangrupakeun salah sahiji sayuran anu tinggi pisan kandungan karbohidratna. Kentang tumbuh dina akar-akaran nulami-kalamian ngagedean. Rupa na emang rada belewuk. Kulitna warna cokelat belewuk da sabab emang tumbuh na di jero taneuh meureunan. Mun di beulah, jero kentang teh rata, teu aya sikian atawa naon. Wana jerona bodas semu koneng. Geutah kentang biasana mantak hideung kana kulit, mantak zaman ayeuna mah ning sok make sarung tangan nu tina palastik tea. Kentang bisa diolah ku cara digoreng, disayur, dikulub, diseupan jeung sabajabana. Kentang oge kadang divariasikeun jeung keju, jadi corndog atawa kentang moza. Pokok na kentang mah bisa dimasak sasuai bahan nu aya.

Topic: food & beverages
Wilujeng patepang sareng rencang abdi anu pang kasep na di alam sunda, nami na Boy Pablo anjeun na orang ciamis. anak kahiji dina opat sadulur. abdi bade nyarita keun perkawis abdi sareng rencang abdi, tepang sareng anjeun na dina tugas anu mulia nyaeta ngabantos wargi cianjur anu kamusibahan nyaeta gempa bumi. tah rencang abdi anu ieu teh sok loba herey janten suasana di tempat musibah teh hanteteun saren sok seserian wae jiga jurig jarian, tapi nyaeta rencang abdi anu ieu mah sieun pisan kana bangkong padahal mah beunget na sereum pisan jiga hayam kaduruk. tapi nyaeta eta anu nyeun abdi sareng barudak camp bisa seuri sarerea

Topic: slice of life
Sapeda listrik teh saleresna teu leuwih hade ti sapeda konvensional. Sapeda listrik kadanguna karasa ramah lingkungan pisan. Sapeda listrik oge tiasa ngabantos urang janten teu pati cape upami sasapedahan. Nanging kudu diinget oge ari sapeda listrik teh ngagunakeun batre eusi ulang. Batre teh aya umurna upami tos teu tiasa dianggo tiasa janten runtah tur tiasa nyebabkeun pencemaran nu justru bahaya efekna ka lingkungan urang. Leres upami aya nu ngaranna daur ulang batre urut nanging teu ngurangan kamungkinan ieu batre janten sumber pencemaran lingkungan. Batre oge kontroversial kusabab seueur warta nu ngawartoskeun pekerja dihandap umur nu digawe pikeun nambang bahan batre.

Topic: technology
Dina idul fitri oge sok loba dahareun jang disugukeun dina meja ruang tamu. Ieu suguhan anu mindeng dipanggihan lamun urang nganjang ka imah batur. Kueh anu sok aya teh nyaeta kueh nastar. Kueh nastar ieu bentukna buleud jeung warnana koneng, pas didahar sok hipu jeung aya buah ganas dijerona nu geus jadi selai. Aya oge kueh putri ngumpet, mun ieu mah karesep urang. Bentukna teh buleud manjang, dijero na teh aya kacang anu nyumput. Rasana amis, tuluy sakapeung mah sabab pinuh ku gula beureum, jadi sok narapel antara kue putri ngumpet nu hiji jeung nu sejenna. Lamun kue putri ngumpet mah jarang nu nyieun, teu samindeng kueh nastar.

Topic: religion
Unggal aya waktu nyalse teh Rida jeung tatanggana osok ngayakeun botram. Tah botramna teh kadang mah diteras imah Rida, kadang di teras imah tatanggana, atawa osok oge ngadangkal ka sawah bari jalan-jalan. Biasana mun rek botram kitu teh sok masak masing-masing tuluy engkena dihijikeun ngalampar sarerea. Jadi Rida mah jeung tatangga teh as jeung dulur, teu canggung jeung deuih geus teu asa-asa mun aya nanaon teh. Masalah dahareun mah komo geus kapuheun sagala rupa silih bere supaya silih cobian. Rida jeung tatanggana teh geus biasa botram, oge sok jalan-jalan ka mana-mana babarengan. Mun rek ulin ge sok silih sampeur wae.

Topic: slice of life
Urang mindeng gonta-ganti smartphone android ti baheula keneh, sabab ngeunahna teh bisa di modifikasi sakahayang urang. Tapi ayeuna-ayeuna mah karasa, leuwih ngeunahan make iOs nu aya dina smartphone iPhone. Anu karasa teh nyata di smartphone iPhone leuwih gancang tibatan android komo dina pagawean nu beurat, misal maen game atawa ngedit video. Contona wae mun ngedit video nu kualitasna 4k durasina 2 menit, karasa leuwih gancang. Tuluy mun moto oge leuwih jelas tibatan android, jeung stabilizerna teu kudu diragukeun deui. Tuluy mun make iPhone asa keren weh tibatan mun make Android. Meureun pedah iPhone ieu loba dipake ku aktor-aktor anu kasohor, jadi mun make iPhone teh asa reueus weh.

Topic: technology
Dinten kamari abdi ngiringan kajian di Masjid Besar Al-Jabar. Penceramah na teh nyaeta salah sahiji ustadzah nu dipikaidola pisan nyaeta ustadzah Oki Setiana Dewi. Anjeunna mangrupikeun salah sahiji penceramah anu sagala rupi katana teh mudah dipahami ku umat. Dakwahna ngangge kalimat nu mudah dimengerti pisan, jeung deuih pembawaan nana nu santai tapi syahdu. Unggal ahir ceramah, beliau sok ngayakeun sesi tanya jawab. Dina ngajawab sagala pertanyaan ti para jamaah, anjeunna sok bari nyontoan jeung lengkap oge dalilna. Jawaban anjeunna sok nyukupan pertanyaan nu ditaroskeun. Sagala rupi pertanyaan tiasa dijawab kalawan apik. Beres kajian teh abdi teu langsung uih, ngahaja ngantosan anjeunna heula sabab oyong salim bari masihkeun buku. Alhamdulillah barang tos bubar, abdi tiasa pependak sareng beliau samemeh beliau naek kana mobil.

Topic: religion
Nongton pertandingan sacara langsung teh resep pisan, kudu dicobaan sih sahenteuna sakali saumur hirup mah lantaran atmosfirna beda jeung nongton di hareupeun TV mah. Komo mun pas pertandingan final seru pisan jojorowokan ngadukung tim nu ku urang pikaresep. Di mana tim eta meunang sok ceurik babarengan, beda mun nongton dina TV mah sanajan rame ku sorak-sorak dina TV jeung komentator tapi asa sok ngarasa sepi. Nongton sacara langsung ge urang bisa panggih jeung babaturan anyar nu sarua karesepna, sakapeung mah beda pulau, ieu tangtuna jadi relasi bisi hiji waktu urang ka tempat manehanana jadi aya babaturan. Pokona mah mun nongton sakali di stadion bakal kateterusan hayang nongton deui. 

Topic: sports
Zaman ayeuna, seueur jalma nu sok ngahajakeun ulin ai weekend teh. Hal eta nyieun sektor pariwisata jadi aya perkembangan. Loba tempat wisata nu nembe kapanggih atawa nembe dibuka. Eksplorasi tempat wisata nu nyumput ngajadikeun sumbangan kakayaan dina aspek pariwisata. Seueur oge dampakna jang masyarakat sakitar. Ayana tempat pariwisata anyar bisa jadi sumber panghasilan ka warga nu ngelola jeung organisasi terkait. Salian eta, nguntungkeun oge jang masyarakat nu butuh wisata asri jang nyantai atawa ngababrahkeun pikiran tina pagawean sapopoe. Ayana wisata hidden gem ieu jadi bahan pemasukan oge jang nagara. Salian nyumponan aspek lahiriah, urang oge kedah nyumponan aspek batiniah, nya salah sahijina eta ku kunjungan ka wisata.

Topic: leisures
Léngkah katujuh saatos tiasa salamet di gunung, anu kedah urang laksanakeun nyaéta masihan sinyal SOS pikeun komunikasi sareng tim pencari. Dina ulasan saméméhna, urang geus diajar kumaha carana ngawangun panyumputan, néangan cai pikeun manggihan dahareun. Ku ngandelkeun kaahlian ieu, urang tiasa salamet di gunung. Nanging, éta henteu ngarengsekeun masalah. Kusabab tujuan salamet nalika di leuweung atanapi gunung nyaéta tetep hirup sareng aman dugi ka tim penyelamat sumping. Lajeng, timbul patarosan ti survivor, "Kumaha carana abdi masihan arah ka tim pilarian?  Kumaha komunikasi anjeun?" Cara panggampangna nyaéta ninggalkeun tapak salamet. Ngambah mangrupakeun bentuk komunikasi antara salamet jeung tim search and rescue (SAR). Lamun tim SAR manggihan tanda miring, lagu bivouac, sarta ngambah komunikasi sejenna, aranjeunna bakal ngurangan wewengkon pilarian. Nu leuwih leutik wengkuan pilarian, nu leuwih gampang éta salamet pikeun kapanggih dina kaayaan aman. Ku alatan éta, nalika anjeun sadar asup kana kaayaan survival, geuwat ninggalkeun ngambah komunikasi.

Topic: slice of life
Di kahirupan zaman ayeuna mah teknologi teh berkembang berdampingan jeung kahirupan sapopoe manusa. Jadi, saluruh aspek kahirupan masyarakat. Hadirna teknologi nu canggih teh geus bisa dirasakeun mangpaatna dina aspek mempermudah pagawean manusa. Tapi, kade oge sabab teknologi anu canggih bisa malah ngadeteksi data sorangan terus rentan bocor sabab aya nu nyalahgunakeun. Mantakna, dina selancar dunia teknologi teh kudu diparengan ku pamahaman, ulah kalah jadi bumerang jang diri sorangan. Kudu loba literasi jeung diskusi ngeunaan kabijakan penggunaan nana supaya bener jeung tepat. Kudu dilobakeun jeung dibiasakeun make teknologi supaya bener jeung maksimal. Mantakna, yuk pahami deui pamakean teknilogi supaya bisa maksimal!

Topic: technology
Cara atawa teknik olahraga skipping atawa luncat tali nyaeta Hiji jalma bisa ngukur panjang tali dina hubungan awakna pikeun nangtukeun panjang tali luncat luyu. Éta bisa ngalakukeun ieu ku nyekel onto handles tali sarta nangtung kalawan hiji suku di tengah tali, narik gagang nepi ka ngalempengkeun tali di sisi maranéhanana. Cecekelan kedah ngahontal kelek. Sacara umum, loba skipping di pasar boga panjang 3 méter. Sanajan kitu, loba pamula bisa manggihan eta leuwih nyaman ngagunakeun tali rada panjang. Hal mimiti anu ku urang kudu di siapkeun nyaeta meuli tali, tapi sateuacan meuli, hiji ogé kedah pariksa permukaan dimana aranjeunna ngarencanakeun luncat. Sababaraha perusahaan nyarankeun latihan dina permukaan anu mulus pikeun ngajantenkeun talina langkung lami.

Topic: sports
Basa nuju maen voli, leungeun abdi pergelanganna tiba-tiba nyeuri teu bisa ditekukeun. Sabeeea servis atas teh langsung nyeuri pisan, lila kalilaan bengkak jeung eumeur. Tuluy ku pelatih abdi diurut supaya bisa tereh pulih deui. Rasana teh nyeuri pisan, peurih jeung teu bisa dipake baranggawe, mangkaning leungeun katuhu. Ti saprak harita abdi jadi harese rek baranggawe teh. Nanaon serba ku kenca sabab teu bisa beungbeuratan nu katuhu mah. Biasana emang rata-rata pernah ngalaman kanyeuri ieu, biasana ku sabab salah tumpuan bola dina leungeunna, jadi we misalah. Mun geus misalah mah ka pulih na ge minimal dua minggu, eta ge mun diparengan ku pengobatan rutin.

Topic: sports
Unggal dua poe sakali abdi mah sok nyeuseuh make mesin cuci. Biasana mun geus dua poe teh sok pinuh seuseuheun teh, mantak langsung diseuseuh. Nyeuseuhna biasana mah sok dispin na mesin cuci saloba dua kali. Mun geus kitu karek dibilas tuluy diasupkeun kana mesin pengering. Mun geus garing mah langsung dipoekeun. Mun aya tiung atawa baju nu bahanna ipis atawa rawan murudul, ku abdi sok diseuseuh make tangan ku cara dikucek. Geus kitu nembe we diasupkeun ka mesin pengering. Kadang mah mun keur hoream dina mesin ge sabab bisi bajuna dower, sok diseuseuh heula make leungeun tuluy nembe we diasupkeun kana mesin cuci.

Topic: technology
Henteu janten rahasia yén nyerat mangrupikeun jinis hobi anu henteu ngabutuhkeun waktos sareng artos tapi ogé tiasa ngahasilkeun artos. Jeung nu matak, nulis ogé mangrupa hobi nu bisa dilakukeun ku saréréa. Nulis ogé miboga fungsi nyata salaku Alat Komunikasi Sarerea geus nyaho yén masih aya dua média pikeun komunikasi manusa: lisan jeung tulisan. Basa tulisan kacida pentingna, utamana dina jaman canggihna téknologi komunikasi anu ngadominasi kahirupan sosial manusa kiwari. Contona, anu boga bisnis online pasti bakal leuwih komunikasi dina media online dina tulisan. Komunikasi anu saé sareng para nasabah, nganteurkeun promosi, ngadamel déskripsi produk anu pikaresepeun sareng anu sanésna. Komunikasi tinulis ogé biasa digunakeun pikeun hal-hal anu resmi, saperti nyieun proposal usaha atawa acara, surat lamaran kerja, surat ijin, surat perjanjian (lamun lain surat cinta hehe) nepi ka laporan manajer atawa atasan. Komunikasi tinulis ogé penting pisan pikeun dilatih pikeun jalma anu miboga katerbatasan dina komunikasi lisan atawa lisan.

Topic: leisures
Upacara Adat Saparan atawa syafaran nu dilakukeun ku masarakat Bandung Barat, khususna masarakat nu babar di bulan syafar. Dina kapercayan masarakat satempat, bulan syafar dipandang salaku bulan nu identik jeung aura negatif. Jalmi nu babar dina bulan ieu dipercaya bakal mibogaan karakter nu kurang alus jeung kurang untung. Jang nganetralisir aura negatif ieu, anu babar di bulan syafar biasana ngalaksanakeun upacara syafatan. Tujuan upacara adat ieu jang ngajauhkeun jalmi nu lahir di bulan syafar tina hal-hal nu ngarugikeun dirina sorangan atawa batur. Perlengkapan upacara eta biasana aya sangu beureum, hayam bodas, hayam beureum, sangu tumpeng teri, leupeut, kupat, tangtang angin, jeung sajabana. Tuluy nu ngayakeunna ngondang tatangga hadir dina upacara ieu jeung dipingpin ku tokoh adat setempat.

Topic: culture & heritage
Pertandingan sepak bola teu eleh seru jeung rame na di banding pertandingan badminton, masarakat indonesia ogeresep pisan kanasepak bola. Lamun club idola na maen ges pasti loba anu ngabelaan nongton langsung keur ngadukung, anu teu bisa datang langsung oge pasti ngabelaan nongton dina tv atawa dina platform streaming ameh tetep bisa nongton jagoanna. Sepak bola di indonesia jadi olahraga kaserep teu aneh lamun tayang na tv oge rating share na pasti pang gedena. Ieu olahraga au asup ka sagala kalangan jeung deket pisan jeung masarakat matakna tiap aya pertandingan bola teu mungkin teu rame. Sepak bola oge ngabogaan fans na sorangan fans anu militansi na gede tapi kadang anarkis. Tapi eta teu saeutik oge nu ngalahalangan kaserep masarakat kana nongton sepak bola.

Topic: sports
Kira-kira 3 bangku ti tempat kuring diuk, aya awewe buukna panjang. Abdi henteu yakin kana umurna, meureun sakitar 40 taun. Si busker tuluy ngasongkeun kantong plastik ka indungna. Indung ieu masihan gesture yén anjeunna moal masihan artos.

Ngadadak

Ieu busker ngadeukeutan sirah na dicium pipi indungna.

Indungna ngabirigidig. Abdi sareng rerencangan ngabirigidig. Panumpang séjén ngabirigidig.

Abdi sareng rerencangan silih teuteup sakedapan sareng tanpa komunikasi sakedik, urang gancang-gancang sibuk nyorong saku. Kitu deui sababaraha panumpang hareupeun kuring.

A gentleman anu diuk katuhu di hareup kuring teu cukup gancang nutup dompét na nalika busker mimiti nyekel kaluar saku na. Meureun ku sabab geus ningali eusina, si tukang ngarit ngomong “Hoyong 0, aya 4, Pak~” bari ngasongkeun sarebu rupiah.

Topic: slice of life
Teh manis mangrupi ubar tina sagala rupi panyawat ringan sapertos lieur, hareeng, kacapean, muriang, jeung sajabana. Hal ieu disababkeun teh manis ngandung gula nu dipercaya bisa ngaleungitkeun leuleus di nu kaserang panyawat. Nah, cara ngadamel teh manis teh kacida saderhanana, ngan butuh teh celup sareng gula bodas hungkul. Mimiti, siapkeun cai panas, teh celup, sareng gula bodas. Lebetkeun dua sendok gula bodas kana gelas. Tambahkeun teh celup teras kucuran ngangge cai panas dugi ka gelas pinuh. Tos kitu kantun diaduk dugi ka gula bodasna liur sareng cai. Teh manis siap disayogikeun, tong hilap batur ngetehna jeung roti atanapi kue-kuean ringan.

Topic: food & beverages
Hiji poé budak 24 taun ningali kaluar jandela karéta ngagorowok "Pa, tingali tangkal di tukangeun urang!"
Bapana ogé seuri, tapi pasangan diuk caket dieu kasampak dina kabiasaan budak leutik 24 taun urang kalawan karunya. Budakna ngagorowok deui, "Bapa, tingali méga ngamalir ku urang!" pasangan lajeng teu bisa nahan sarta ngomong ka bapana anak urang "Naha anjeun teu mawa putra anjeun ka dokter alus?" Bapana seuri sarta ngomong, "Kuring tuh sarta kami kakara datang ka imah ti rumah sakit, putra abdi buta ti kalahiran sarta anjeunna karek meunang panon na dinten ieu." Pesan moral anu bisa dipetik tina ieu carita nyaeta ulah gancang teuing prasangka atawa nganilai hiji hal lamun teu nyaho kanyataan di balikna.

Topic: religion
Manusia pertama nu diciptakeun ku Gusti Allah SWT nyaeta Nabi Adam AS. Gusti Allah SWT nyiptakeun Nabi Adam AS tina taneuh. Nabi Adam AS dipaparinan cicing di surga. Salila hirupna, Nabi Adam lila kalilaan ngarasa sepi sorangan. Ku kituna Allah tuluy nyiptakeun Siti Hawa supaya tiasa maturan Nabi Adam AS. Siti Hawa sareng Nabi Adam AS hirup bahagia di surga. Di surga teh aya hiji tangkal nu jadi pantangan dituang buahna, nyaeta buah khuldi. Sabisa mungkin Siti Hawa jeung Nabi Adam AS teu ngalanggar larangan eta. Hiji waktu, Nabi Adam AS jeung Siti Hawa kagoda ku hasutan setan supaya nuang eta buah khuldi. Nabi Adam AS tuluy metik eta buah terus nuangna bareng jeung Siti Hawa. Allah SWT murka sabab laranganna dilangggar, ku kituna uluy ngirim Siti Hawa jeung Nabi Adam AS ka bumi.

Topic: religion
Kanggo jalmi anu resep ulin gim, hape tiasa janten pilihan kanggo ulin gim online, tapi teu sakedik oge anu kirang puas ulin dina hape lantaran layarna kirang badag jeung sok teu nyaman lamun memori hape na leutik janten leuwih milih ulin gim dina laptop. Tapi laptop oge gaduh kakirangan, nyaeta ukuranna anu badag teuing janten teu ngeunah lamun dibawa kamamana, teras lamun tos dipareuman kedah dihurungkeun deui anu biasana lila. Kanggo ngajawab masalah eta, ASUS ngaluarkeun hiji hape nyaeta ASUS ROG Phone kanggo saha wae anu resep pisan ulin gim dina hape. Hape ieu tiasa janten pilihan kanggo jalmi anu milarian hape khusus kanggo ulin gim. 

Topic: technology
Hayu urang nganjang ka Kawah Putih, salah sahiji tujuan wisata alam anu kasohor di Indonesia anu aya di wewengkon Ciwidey, Bandung. Kawah Putih nyaeta kawah vulkanik anu kasohor ku caina nu bodas semu biru. Di Kawah Putih, anjeun tiasa ningali pamandangan alam anu asri sareng tiis, sareng nyobaan kagiatan sapertos leumpang ngurilingan kawah dugika popotoan kalayan latar kawah anu endah. Salian ti eta, di sabudeureun Kawah Putih oge aya rupa-rupa panginepan anu bisa dipilih saluyu jeung kabutuhan sarta anggaran. Ku kituna, ulah giru deui kana kasempetan pikeun ngarasakeun endah tur tiisna hawa di Kawah Putih. Kawah Putih, kawah nu endah tur asri.

Topic: leisures
Kawijakan para pamingpin Masyarakat Adat dina ngajaga masarakat adat dina mangsa pandémik diangkat jadi téma panalungtikan ku Guru Besar Fakultas Hukum UB (Fakultas Hukum Universitas Brawijaya) Prof. Dr. Moh. Fadli, S.H., M.Hum jeung tim peneliti Fakultas Hukum Universitas Brawijaya.Dina basana, pandémik disebut “salaat” anu lumangsung unggal taun. Sedengkeun tina segi cara, aya sababaraha tahapan dina ngungkulanana, nya éta ku cara ngado’akeun syariat jeung ngagunakeun obat-obatan alami saperti bungbu jeung kalapa héjo dihijikeun jeung mantra kalawan tujuan supaya cageur jeung aman. Dumasar kana data resmi, kabuktian teu aya anu kapangaruhan ku wabah COVID-19. Strategi kawijakan ti tokoh masarakat tradisional parantos aya sareng diwariskeun sacara turun-temurun. Biasana aranjeunna gaduh clue sateuacan kajadian. Kawas ngaliwatan ilham jeung firasat dina ngungkulan masalah bala. Datangna hiji wabah biasana dipikawanoh ngaliwatan firasat jeung ilham anu ditarima ku Puun. Saparantosna, pikeun ngaregepkeunana, salasahiji hal anu dilakukeun ku tokoh adat saperti Puun, Jaro nya éta ngumpulkeun masarakat satempat di Balé Adat pikeun méré informasi kalawan tujuan pikeun ngaronjatkeun kaparigelan jeung ngalaksanakeun kagiatan saperti biasa kalawan tumali jeung batin.

Topic: culture & heritage
Sholat Idul Adha dilaksanakeun sacara berjamaah. Leuwih sae upami urang ngalaksanakeunna di lapangan, kecuali aya halangan. Sanaos aya Masjid Nabawi anu pahala sholat di dinya dilipat gandakeun 1.000 kali lipat, Nabi biasa ngalaksanakeun sholat 'id di lapangan. Tata cara ngalaksanakeun sholat Idul Adha nyaeta anu kahiji niat, teras takbiratul ihram tujuh kali di rakaat kahiji, lima kali di rokaat kadua. Imam maca surat Al-Fatihah, ruku', i'tidal, sujud dua kali, tasyahud nepikeun salam. Saatos sholat, imam biasana khutbah dua kali anu biasana ngabahas hukum-hukum qurban. Salian ti ngalaksanakeun solat Idul Adha, urang oge tiasa ngalaksanakeun sunnah-sunnah anu disarankeun nalika Idul Adha, nyaeta mandi beresih, ngahias, nganggo baju anu pangsaena, sareng takbir nalika nuju ka tempat Idul Adha.

Topic: religion
Salah sahiji nu nyiaptakeun kaayan jang konflik antara TV jeung Internet teh, palakuna nyaeta generasi milinial Tina pedaran eta,  urang bisa narik kacindekan yén stereotypes kabentuk nalika gaya hirup, umur jeung wewengkon masarakat dina ngaksés informasi jeung hiburan dibagi, aya gangguan masif jeung masif sahingga milenial jeungmasyarakat di kota ngarasa unggul tur biasa. Pikeun panyiri ngawitan ngarasa yén ari masih TV téh status sosial mundur jeung jalma udik. Jadi stereotype nu ditetelahkeun ku pangguna smartphone jeung internét nu seerna ti generasi milenial, salah sahiji bukti yen generasi milenial boga panyakit mangrupa salah sahiji delusi diri , ti adigung-adiguna sabab ngarasa unggul.

Topic: technology
Pas listrik padam, sarerea ngagorowok, panas, kipas teu bisa hurung, AC pareum, teu bisa nongton tv, hp kudu di charge, wifi pareum atawa naon wae, sumpah di PLN mah. gawe sae kieu nya, padahal jaman keur leutik mah tos pareum, nya kitu, mun hayang lalajo tv mah kudu make aki, peuting-peuting kudu ngampar hareupeun. ti imah, ngumpul jeung kulawarga, bersosialisasi jeung tatangga tanpa kudu nyaah ka PLN.

Kaayaan pasawahan di kampung kuring lolobana teu dipalire, ku hama, ku banjir, ku pupuk mahal, seuseueurna ninggalkeun tatanen, banjir ampir pasti kajadian, sabab di wewengkon sabalikna aya tanggul anu kacida luhurna. cai teu bisa ngalir, jadi naon gunana tani lamun ngan leungit duit.

Kahirupan ayeuna gancang, sagala alus, sagala rapih, sagala geulis, ampir jarang katempo kasampak kotor isuk-isuk, aranjeunna kabeh pagawe industri, kaluar ti isuk-isuk balik ka imah sore, ninggalkeun sore jeung balik ka imah. magrib, mun anjeun pangangguran anjeun pasti bakal ngalamun iwal anjeun mabok atawa nu maen judi.

Topic: slice of life
Abdi gaduh hiji tatanggi anu sok maok. Manehna sabenerna oge geus sababaraha kali asup kaluar penjara. Abdi oge geus dua kali kajadian leungit hape. Dua hape dipaok di poe anu sarua. Isuk-isuk teteh abdi nuju milarian hape tapi teu aya di mamana padahal tadina hapena aya di luhur kasur. Teu lila mamah abdi oge ngeluh yen hapeuna teu aya, padahal tadina oge aya di kamar. Abdi langsung curiga hapena dicandak lantaran hape mamah jeung teteh teh sarua model jeung merekna. Pas diteangan tina lokasi hapena, eta hape sabenerna teu jauh ti imah, lokasina teh aya di imah caket imah kuring. 

Topic: slice of life
Kahirupan ieu nyaeta tempat sagala msalah aya, aya papatan nu ngomong. Hirup sarua jeung  masalah. Dimana sagala rupa masalah hirup terus terusan datang sarta jadi ujian pikeun sarerea. Teu jarang, pasualan-pasualan anu disanghareupan dina kahirupan téh beurat jeung hésé diungkulanana. Ieu ogé mindeng sumber stress nu bisa ngaganggu kaséhatan fisik jeung méntal pikeun hiji jalma. Dina hal ieu, kasabaran ogé mangrupa hal anu penting anu kudu dipupuk dina haté nalika nyanghareupan pacoban kahirupan. Salian ti éta, dina Islam umat Islam diajarkeun pikeun ngalaksanakeun ihlas dina nyanghareupan rupa-rupa ujian kahirupan. Ihlas nyaeta narima sagala kaayaan nu kajadian, lamun urang ges bisa ihlas hate rasana hampang jeung pikiran jadi tenang.

Topic: religion